Diari Oficial de la Generalitat Valenciana


Sumari del DOGV 8706, del 27-12-2019 (2019/12215)

RESOLUCIÓ de 20 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12065


Data del document
:   20-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius. [2019/12583]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques, desenvolupat per l'Ordre 17/2011, de 6 de maig, de la Conselleria de Justícia i Administracions Públiques, s'ha publicat l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
En l'article 2 de l'esmentada ordre s'estableix que es publicaran en el Diari Oficial de la Generalitat Valenciana les oportunes convocatòries.  
Les beques convocades mitjançant la present resolució no necessiten ser notificades a la Comissió Europea, ja que no tenen els requisits de l'article 107.1 del Tractat de Funcionament de la Unió Europea, segons disposa el Decret 128/2017, de 29 de setembre, del Consell, ja que, pel que fa a la qualitat del beneficiari i l'objecte d'aquestes, no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, per la qual cosa no afecten la competència ni els intercanvis comercials entre els estats membres i tampoc afavoreixen determinades empreses o produccions.  
  
En virtut del que s'ha exposat i de conformitat amb el que s'estableix en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i altra normativa d'aplicació, resolc:  
  
Primer. Objecte i nombre de beques  
1. Convocar en règim de concurrència competitiva i segons els principis de publicitat, transparència, objectivitat, igualtat i no discriminació sis beques per a la realització de pràctiques de millora i especialització professional en les dependències de la Direcció General d'Acció Comunitària i Barris Inclusius de la Vicepresidència i Conselleria d'Igualtat i Polítiques Inclusives, en les matèries d'economia, sociologia i dret, amb les titulacions oficials universitàries següents:  
  
a) Dues beques per a dues persones llicenciades o graduades en Dret, en Gestió i Administració Pública o doble grau en ADE + Dret.  
b) Dues beques per a dues persones llicenciades o graduades en Sociologia o Psicologia.  
c) Dues beques per a dues persones llicenciades o graduades en Economia, en Administració i Direcció d'Empreses (ADE) o doble grau en ADE + Enginyeria Informàtica.  
2. La direcció tècnica, supervisió i tutoria de les beques l'exercirà la persona titular del servei on es realitzen les pràctiques o persona qui la substituïsca.  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social publicada en el DOGV 8173, 20.11.2017.  
  
Tercer. Finançament i dotació de les beques  
1. Les beques previstes en la present convocatòria es finançaran a càrrec de l'aplicació pressupostaria 35.91.21.411.48.1, línia de subvenció S5175000, del pressupost de la Generalitat per a l'exercici 2020, condicionada a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2020.  
2. La quantia bruta mensual de la beca serà de 1.064,49 ?, de conformitat amb el que es disposa en la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 de les beques sotmeses a l'àmbit d'aplicació del Decret 132/2009, de 4 de setembre, del Consell. No obstant això, com disposa aquesta resolució, aquesta quantitat haurà de ser incrementada, si escau, amb l'increment salarial addicional de conformitat amb el que s'estableix en la disposició addicional tercera del Decret llei 1/2019, de 18 de gener, del Consell. Sobre l'import brut ha de realitzar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i en la resta de normativa aplicable.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca es finançarà a càrrec de la mateixa aplicació i codi de línia esmentats en el punt 1 d'aquest apartat, per l'import que corresponga segons la normativa vigent en la matèria.  
4. La quantia màxima global destinada a aquestes beques en l'exercici 2020 no podrà superar la quantitat de 100.000,00 euros.  
5. Una vegada aprovada i publicada la Llei de pressupostos de la Generalitat que resulte aprovada per a l'exercici 2020, per resolució de la vicepresidenta del Consell i consellera d'Igualtat i Polítiques Inclusives es donarà publicitat a la línia pressupostària concreta i als imports definitius destinats a la concessió de les ajudes previstes en aquesta convocatòria,  
6. En el cas de pròrroga de la beca, sempre que hi haja crèdit adequat i suficient en els pressupostos de la Generalitat per a l'exercici que afecte la pròrroga, la quantia mensual procedent de la beca es determinarà d'acord amb el Decret 132/2009, de 4 de setembre, del Consell.  
  
  
Quart. Requisits de les persones beneficiàries  
1. Les persones sol·licitants de les beques hauran de complir els requisits establits en l'article 3 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social en la data de finalització del termini de presentació de les sol·licituds.  
2. No podran optar a les beques que regulen aquestes bases els qui, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte quan resten menys de dos mesos per al seu acabament.  
3. La no-presentació de la persona aspirant a l'entrevista comportarà la seua exclusió de la convocatòria.  
  
Cinqué. Duració de les beques  
1. El període de duració de les beques serà com a màxim de 12 mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana.  
  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.  
  
Sisé. Termini i forma de presentació de la sol·licitud  
1. El termini de presentació de les sol·licituds serà de quinze dies hàbils, comptats a partir de l'endemà de la publicació de la present resolució en el Diari Oficial de la Generalitat Valenciana.  
2. Les persones aspirants a obtindre una beca presentaran, exclusivament per via electrònica, una única sol·licitud, en la qual optaran exclusivament a una de les beques convocades, i el currículum de manera completa, segons models normalitzats i estaran accessibles en la seu electrònica de la Generalitat, https://sede.gva.es, clicant en l'apartat Serveis en línia i buscant el tràmit de sol·licitud de beques dissenyat a aquest efecte. Tot això sense perjudici de la normativa establida amb caràcter general per la normativa de procediment administratiu.  
3. El lloc i forma de presentació de les sol·licituds s'ajustaran al que es preveu en l'article 7 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
  
Seté. Documentació que cal adjuntar a la sol·licitud  
Juntament amb la sol·licitud únicament haurà d'adjuntar-se el currículum de manera completa, segons models normalitzats. En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
  
Huité. Dades de caràcter personal  
1. Les dades personals de les persones sol·licitants, recollides en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que es recullen en la Llei orgànica 15/1999, de 13 de desembre, de protecció de dades de caràcter personal i en el seu reglament de desenvolupament, aprovat pel Reial decret 1720/2007, de 21 de desembre, de conformitat amb el que estableix la disposició addicional catorze de la Llei orgànica 3/2018, de 5 de desembre, de protecció de dades personals i garantia dels drets digitals.  
2. Els titulars de les dades personals contingudes en aquest fitxer automatitzat poden exercir els seus drets d'accés, rectificació i cancel·lació davant la Direcció General de Tecnologies de la Informació i les Comunicacions.  
  
Nové. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 8.2 d'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social. Juntament amb la sol·licitud i el currículum presentat per via electrònica no s'adjuntarà cap documentació.  
2. Les persones aspirants que obtinguen les millors puntuacions, fins a un màxim de deu aspirants per plaça convocada, seran citades per a la realització d'una entrevista en la qual es valorarà l'adequació del perfil personal i professional a les activitats a desenvolupar.  
A aquesta entrevista hauran d'acudir amb la documentació acreditativa dels mèrits detallats en el currículum.  
  
Deu. Criteris de valoració  
La valoració es realitzarà d'acord amb els criteris establits en l'article 25 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
  
  
Onze. Mitjans de publicació i notificació dels diferents tràmits  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet www.gva.es i també en la pàgina web de la Direcció General d'Acció Comunitària i Barris Inclusius http://www.inclusio.gva.es.  
  
2. La resolució de concessió de les beques es publicarà en les seus electròniques esmentades en l'apartat 1 i també en el Diari Oficial de la Generalitat Valenciana, amb expressió de la convocatòria, del programa i crèdit pressupostari al qual s'imputen les beques atorgades, les persones beneficiàries, quantitats concedides i la finalitat d'aquestes. La publicació de l'esmentada resolució assortirà els efectes de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Dotze. Ordenació i instrucció  
L'ordenació i instrucció del procediment per a la concessió de les beques convocades correspondrà a la Direcció General d'Acció Comunitària i Barris Inclusius, que, d'ofici, acordarà totes les actuacions necessàries per a la determinació i comprovació de les dades en virtut de les quals ha de dictar-se la resolució.  
  
Tretze. Termini de resolució i efecte del silenci administratiu  
El termini màxim per a dictar i publicar la resolució serà de tres mesos, comptadors des de la data de publicació de la convocatòria, sense perjudici que puga ampliar-se en els termes previstos en l'article 21 i 23 de la Llei 39/2015, d'1 d'octubre, del procediment administratiu comú de les administracions públiques. Conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Catorze. Òrgan competent per a la resolució i recursos  
1. La resolució de concessió o denegació de les beques està delegada en la directora general d'Acció Comunitària i Barris Inclusius, per la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
2. Les resolucions dictades per delegació indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa. En contra d'aquestes es podrà interposar recurs potestatiu de reposició en el termini d'un mes, comptador des de l'endemà de la seua notificació, o directament recurs davant l'ordre jurisdiccional contenciós administratiu en el termini de dos mesos, comptadors des de l'endemà de la notificació.  
  
Quinze. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Contra la present resolució que esgota la via administrativa, podrà interposar-se un recurs contenciós administratiu en el termini de dos mesos, comptadors des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de l'òrgan que la dicta en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjudici que els interessats puguen presentar qualsevol altre recurs que estimen pertinent.  
  
València, 20 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.